hotchpotch/miracl-hf-unified huggingface dataset:
এরিক এডেন সামনার
এরিক এডেন সামনার একজন অস্ট্রীয় প্রকৌশলী এবং বিজ্ঞানী।
সামনার ১৯২৪ সালের ১৭ ডিসেম্বর অস্ট্রিয়ার ভিয়েনায় জন্মগ্রহণ করেন। তিনি কুপার ইউনিয়ন থেকে যন্ত্র প্রকৌশলে ১৯৪৮ সালে বিএসসি ডিগ্রি অর্জন করেন। তিনি কলাম্বিয়া বিশ্ববিদ্যালয় থেকে ১৯৫৩ সালে পদার্থবিজ্ঞানে মাস্টার অব আর্টস ডিগ্রি অর্জন করেন। তিনি ১৯৪৮ সালে বেল ল্যাবসে যোগদান করেন। তিনি ১৯৬০ সালে ট্রান্সমিশন সিস্টেমসের পরিচালক নিযুক্ত হন। ১৯৬২ থেকে ১৯৬৭ সাল পর্যন্ত আন্ডারওয়াটার সিস্টেমস ল্যাবরেটরীর পরিচালক হিসেবে দায়িত্ব পালন করেন। তিনি ১৯৬৭ সালে ট্রান্সমিশন মিডিয়া ডিভিশনের পরিচালক নিযুক্ত হন। তিনি ১৯৭৮ সালে আইইইই আলেক্সান্ডার গ্রাহাম বেল মেডেল লাভ করেন।
হুনান
হুনান দক্ষিণ-মধ্য চীনের একটি প্রদেশ। এই প্রদেশটি মোট ২ লক্ষ ১০ হাজার বর্গ কিলোমিটার এলাকা নিয়ে গঠিত। চাংশা হলো হুনান প্রদেশের রাজধানী শহর। হুনান প্রদেশ ডংটাইন হ্রদের দক্ষিণে এবং ইয়াংতজি নদীর মাঝে অবস্থিত। হুনানের সাথে চংকিং, জিয়াংসি, গুয়াংডং, হুবেই, গাংসি এবং গুইঝু প্রদেশের সীমান্ত রয়েছে।
১৯১০ সাল পর্যন্ত হুনান তুলনামূলক শান্ত ছিল কিন্তু যখন কিং রাজবংশ ভেঙ্গে পড়ল এটা কম্যুনিস্টদের অটাম হারভেস্ট বিপ্লব দ্বারা আক্রান্ত হয় যেটা মাউ জেদং ১৯২৭ সনে শুরু করেছিলেন।
মাও জেদং সংক্ষ্তি সোভিয়েত হুনান রাষ্ট্র কায়েম করেছিলেন ১৯২৭ সালে এবং তারা এখানে একটি পাহাড়ী গেরিলা বাহিনী লালন করতেন ১৯৩৪ সাল পর্যন্ত।
বিখ্যাত শানসি প্রদেশের ভিত্তির উদ্দেশ্যে পরিচালিত লং মার্চ শুরু হয়েছিল জাতীয় কুওমিংটাং এর চাপে। কম্যুনিস্ট সেনা সরে গেলে দ্বিতীয় চীন-জাপান যুদ্ধ সংঘটিত হয়েছিল কুওমিনটাং ও জাপানীদের সাথে।
হুনানের রাজধানী চাংশা ১৯৪৪ সনে দখল হয়ে যায়।
চীনা গৃহযুদ্ধের পরে ১৯৪৯ সালে কম্যুনিস্টরা পুনরায় ক্ষমতায় ফিরে আসে।
১৯৭৬ সনে মাও জেদং এর মৃত্যুর পরে হুনান পূর্বতন জাতীয় নেতা দেং জিয়াও পিং প্রবর্তিত সংস্কার বাস্তবায়নে কিছু সময় নেয়। ১৯৬৬ সাল থেকে ১৯৭৬ সাল পর্যন্ত হুনান প্রদেশ সাংস্কৃতিক বিপ্লবকে সমর্থন করে।
হুনান প্রদেশ গুয়াংডং এর রাজধানী গুয়াংঝু থেকে ৫০০ কি.মি. শাংহাই মহানগরী থেকে প্রায় ৯৫০ কি.মি. এবং চীনের রাজধানী শহর বেইজিং থেকে প্রায় ১২০০ কি.মি. দুরে অবস্থিত।
হুনানে সবচেয়ে বড় স্বাদু পানির হ্রদ হচ্ছে ‘ডংটিং হ্রদ’।
হুনান প্রদেশে প্রায় গ্রীষ্মমন্ডলীয় জলবায়ু বিদ্যমান। জানুয়ারী মাসে গড় তাপমাত্রা ৩-৮ ডিগ্রী সে. এবং জুলাই মাসে ২৭-৩০ ডিগ্রী সে.।
ধানের পাশাপাশি হুনান প্রদেশে চা উৎপন্ন হয়।
২০০৭ সনে হুনান প্রদেশে মাথাপিছু উপার্জন ছিল ১৪,৪০৫ ইউয়ান এবং ৯১৪.৫ বিলিয়ন ইউয়ান ছিল সর্বনিম্ন জিডিপি।
হুনান প্রদেশে অনেক আকর্ষণীয় ভ্রমণস্থানসমূহ রয়েছে। উলিংগিউয়ান ইউনেস্কো স্বীকৃত ওয়ার্ল্ড হেরিটেজ সাইটের অন্তর্ভূক্ত। ইউইয়াং এ রয়েছে ইউইয়াং প্যাগোডা, হেংইয়াং এ হেংশান প্যাগোডা এবং শাওশান চং হচ্ছে মাও জেদং এর জন্মস্থান।
জেকুয়েরী
জেকুয়েরি (jQuery) হচ্ছে জাভাস্ক্রিপ্ট এর একটি অত্যন্ত জনপ্রিয় লাইব্রেরি। এটা সব ধরনের ওয়েব ব্রাউজারে সাপোর্ট করে। জেকুয়েরির চাহিদা প্রতিনিয়ত বেড়েই চলছে। এর মাধ্যমে আপনি কয়েক লাইন কোড লিখে অনেক কাজ করতে পারেন। কেননা, জেকুয়েরিতে শত শত ফাংশন আগে থেকেই তৈরি করা আছে। আপনি শুধু ব্যবহার করবেন। এছাড়া, বিভিন্ন ধরনের স্লাইডার, ড্রপ-ডাউন মেনু, সার্চ বক্স, এবং বিভিন্ন ধরনের ইফেক্ট তৈরি করার জন্য এটি ব্যবহার করা হয়। ওয়েবসাইটকে আকর্ষণীয়ভাবে ফুটিয়ে তুলতে জেকুয়েরি শেখা অপরিহার্য। ।  জেকোয়েরী বর্তমান সময়ের সব থেকে জনপ্রিয় জাভাস্ক্রিপ্ট লাইব্রেরী  এম আই টি লাইসেন্স এর আওতায় এটা একটা ফ্রি সফটওয়্যার।
একটা ডকুমেন্টকে সহজ ভাবে বোঝার জন্য জেকুয়েরী ডিজাইন সহজবোধ করা হয় ,জেকুয়েরী দিয়ে সহজেই ইভেন্ট গুলাতে আয়ত্ব প্রতিষ্ঠা করা যায় । তাছাড়া এজাক্স এর এপলিকেশনও এখানে ব্যবহার করা হয়েছে । জেকুয়েরী ডাইনাকিম ওয়েব পেজ তৈরির জন্য ব্যবহার করা হয় ।
জেকুয়েরী হল একটি ডম মেনুপুলেশন লাইব্রেরী । জেকুয়েরী এলিমেন্ট এর ভিতর থেকে কোন সিএসএস প্রপার্টি খুজে বের করে তার মা পরিবর্তন করে । যেখানে কোন ইভেন্টকে কল করে কাজ করা হয় ।
জেকোয়েরি বিখ্যাত হওয়ার অনেক কারনের মধ্যে রয়েছে
জেকুয়েরী এর অফিসিয়াল ওয়েব সাইটে গিয়ে আপনি এটি ডাউনলোড করতে পারেন । এখন তাকে নিচের মত করে ফাইলের নাম দিয়ে সেভ করতে পারেন । আপনি একে সিডিএন এর মাধ্যমেও আপনার কোডে যোগ করতে পারেন ।
Typically, jQuery is used by putting initialization code and event handling functions in codice_1. This is triggered when the browser has constructed the DOM and sends a load event.
$(function () {
$(function () {
});
উপরের আর নিচের কোড সেইম কাজ করবে :
jQuery commands typically return a jQuery object, so commands can be chained:
Besides accessing DOM nodes through jQuery object hierarchy, it is also possible to create new DOM elements, if a string passed as the argument to $() looks like HTML. For example, this line finds an HTML codice_6 element with ID codice_7, and adds an codice_8 element with value "VAG" and text "Volkswagen":
It is possible to perform cross-browser Ajax requests using codice_9. Its associated methods can be used to load and manipulate remote data.
বিরসা দাশগুপ্ত
বিরসা দাশগুপ্ত ভারতের একজন প্রখ্যাত বাঙালি চলচ্চিত্র পরিচালক।
বালিয়াটী ঈশ্বর চন্দ্র উচ্চ বিদ্যালয়
বালিয়াটী ঈশ্বর চন্দ্র উচ্চ বিদ্যালয় হল বাংলাদেশের মানিকগঞ্জ জেলার সাটুরিয়া উপজেলায় অবস্থিত একটি ঐতিহ্যবাহী উচ্চ বিদ্যালয় (হাই স্কুল)। মানিকগঞ্জের বালিয়াটি রাজবাড়ির জমিদার হরেন্দ্র কুমার রায় চৌধুরী কর্তৃক ১৯১৯ সালে বিদ্যালয়টি প্রতিষ্ঠিত হয়। প্রতিষ্ঠার প্রথম বছরই এটি কলকাতা বিশ্ববিদ্যালয় কর্তৃক স্বীকৃতি লাভ করে। বিদ্যালয়টি মোট ১৭ একর জমির ওপর প্রতিষ্ঠিত। এ বিদ্যালয়টিতে বর্তমানে(২০১৬ খ্রিঃ) প্রায় ১ হাজার ১০০ জন শিক্ষার্থী পড়াশোনা করছে।
আশা
আশা ()বিশ্বের সর্ববৃহৎ আত্মনির্ভরশীল ক্ষুদ্রঋণ প্রদানকারী প্রতিষ্ঠান। বিশ্বখ্যাত ফোর্বস ম্যাগাজিনের সমীক্ষায় আশা বিশ্বের শীর্ষতম  ক্ষুদ্রঋণ প্রদানকারী সংস্থা হিসেবে স্বীকৃত। আশা দরিদ্র জনগোষ্ঠীর আর্থ-সামাজিক উন্নয়ন ও দারিদ্র্য বিমোচনের লক্ষ্য নিয়ে ১৯৭৮ সালে যাত্রা শুরু করে। ডিসেম্বর ২০১১ পর্যন্ত বাংলাদেশের ৬৪টি জেলার ৫১১টি থানার ৩,১৫৪টি ব্রাঞ্চ কার্যালয়ের মাধ্যমে আশা'র কার্যক্রম পরিচালিত হচ্ছে। ডিসেম্বর ২০১১ পর্যন্ত আশার মোট তহবিলের পরিমাণ প্রায় পাঁচ হাজার সাতশ সাতান্ন কোটি টাকা।বাংলাদেশ ছাড়াও আশা ভারত, পাকিস্তান, শ্রীলংকা, মিয়ানমার, কম্বোডিয়া, ফিলিপাইন, নাইজেরিয়া, ঘানা, কেনিয়া, তানজানিয়া এবং উগান্ডা তে ক্ষুদ্রঋণ বিতরণ করছে।
ধীরে ধীরে
ধীরে ধীরে ভারতীয় গায়ক ইয়ো ইয়ো হানি সিং কর্তৃক রেকর্ডকৃত একক গান। তিনি গানটি তার আইফোনে রেকর্ড করেছিলেন এবং তিনি যখন বাই পোলার ডিজঅর্ডারে রোগে ভুগছিলেন তখন তিনি তার ল্যাপটপে গানটির সুর করেছিলেন। গানটি তিনি একক হিসেবে হটস্টারে অগাস্ট ৩১, ২০১৫ সালে মুক্তি দেন।
আবদুর রেজ্জাক খান
আবদুর রেজ্জাক খান বাঙালি ব্রিটিশবিরোধী স্বাধীনতা সংগ্রামী, সাম্যবাদী বিপ্লবী ও রাজনীতিবিদ।
জন্ম জুন ১৯০০ খ্রিস্টাব্দ। বাড়ি হাকিমপুর, অবিভক্ত ২৪ পরগনা।
আবদুর রেজ্জাক খানের পূর্বপুরুষেরা ওয়াহাবী আন্দোলনের সাথে জড়িত ছিলেন। কিশোর বয়েস থেকেই বিপ্লবী রাজনীতিতে ঝোঁক ছিল। 'রেশমিরুমাল' দলের মুসলিম তরুনদের নিয়ে বিপ্লবী সংগঠন গড়ে তোলার চেষ্টা করেন। বিপিনবিহারী গঙ্গোপাধ্যায়ের সংস্পর্শেও এসেছিলেন। অসহযোগ আন্দোলনে যোগ দিয়ে কারাবাস করেন। এই আন্দোলনে থাকলেও সশস্ত্র বিপ্লবীদের সাথে নিবিড় যোগাযোগ ছিল। মাস্টারদা সূর্য সেনের নেতৃত্বে চট্টগ্রাম যুববিদ্রোহের সময় লুকিয়ে তাদের অস্ত্র যোগান দিতেন। একাজে বিপ্লবী শহীদ সন্তোষ কুমার মিত্র ছিলেন তার অন্যতম সাথী।
বিশের দশকের গোড়াতেই সমাজতান্ত্রিক মতবাদের প্রতি গভীর আগ্রহ জন্মে। ১৯২২ এ মুজফ্‌ফর আহ্‌মেদ, আবদুল হালিমের সাথে তার যোগাযোগ হয়। কমিউনিস্ট আন্তর্জাতিক দলিলেও তার নাম উল্লেখ আছে।
কমিউনিস্ট নেতা বঙ্কিম মুখার্জীর সাথে মেটিয়াবুরুজ- ব্যারাকপুর শিল্পাঞ্চলে ব্যাপক শ্রমিক আন্দোলনের প্রথম সারিতে ছিলেন আবদুর রেজ্জাক খান। ওয়ার্কার্স ও পেজান্ট পার্টির অন্যতম প্রতিষ্ঠাতাদের মধ্যে তার নাম উল্লেখ্য। ১৯২৯ এ আবদুল মোমিন প্রমুখদের সাথে বৃহৎ চটকল ধর্মঘটে নেতৃত্ব দান। ১৯৩০-৩৬ বিনা বিচারে কারারুদ্ধ থাকার সময় কমিউনিস্ট কনসলিডেশন গঠন। মুক্তি পেয়ে সারা ভারত কৃষান সভার কাজে যোগ দেন ও গ্রামে কৃষকদের মধ্যে কাজ করতে থাকেন।
ভারতের কমিউনিস্ট পার্টি নিষিদ্ধ ঘোষিত হলে ১৯৪১ সালে বন্দী হন এবং ১৯৪৩ এ মুক্তি পান। স্বাধীন ভারতে পার্টি পূনরায় বে-আইনি ঘোষিত হয় এবং তিনি ১৯৪৮ থেকে ৫২ জেলবন্দী থাকেন।
১৯৬৩ সালে পার্টির পক্ষ থেকে রাজ্য সভার সদস্য মনোনীত হন এবং ১৯৬৯ খৃষ্টাব্দে হাসনাবাদ থেকে বিধানসভাতে নির্বাচিত হয়েছিলেন। পশ্চিমবঙ্গ দ্বিতীয় যুক্তফ্রন্ট মন্ত্রীসভার ত্রানমন্ত্রী ছিলেন তিনি।
২৮ জানুয়ারি ১৯৮৪ তার মৃত্যু হয়।
ডোনাল্ড কক্স
ডোনাল্ড কক্স একজন তড়িৎ প্রকৌশলী এবং স্ট্যানফোর্ড বিশ্ববিদ্যালয় এর অধ্যাপক।
কক্স নেব্রাস্কা বিশ্ববিদ্যালয় থেকে তড়িৎ প্রকৌশলে ১৯৫৯ সালে বিএসসি এবং ১৯৬০ সালে এমএসসি ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে তড়িৎ প্রকৌশলে ১৯৬৭/১৯৬৮ সালে পিএইচডি ডিগ্রি অর্জন করেন।তিনি ১৯৬০ থেকে ১৯৬৩ সাল পর্যন্ত ওহিওর রাইট প্যাটার্সন বিমান ঘটিতে কমিউনিকেশন সিস্টেম ডিজাইন করেন। ১৯৬৮ থেকে ১৯৭৩ সাল বেল ল্যাবসের টেকনিকাল স্টাফের সদস্য হিসেবে কর্মরত ছিলেন। তিনি ১৯৮৪ থেকে ১৯৯৩ সাল পর্যন্ত বেল কমিউনিকেশন রিসার্চের নির্বাহী পরিচালক এবং রেডিও রিসার্চের ডিভিশন ম্যানেজার হিসেবে দায়িত্ব পালন করেন। তিনি ১৯৯৩ থেকে ২০১২ সাল পর্যন্ত স্ট্যানফোর্ড বিশ্ববিদ্যালয় এ শিক্ষকতা করেন। তাঁর ১৯টি প্যাটেন্ট রয়েছে।
১৭২৯ (সংখ্যা)
১৭২৯ একটি স্বাভাবিক সংখ্যা। এটি ১৭২৮ এর পরবর্তী ও ১৭৩০ এর পূর্ববর্তী সংখ্যা। এটিকে হার্ডি-রামানুজন সংখ্যা বলা হয় কেননা এই সংখ্যাটির সঙ্গে ব্রিটিশ গণিতবিদ জি. এইচ. হার্ডি এবং ভারতীয় গণিতজ্ঞ শ্রীনিবাস রামানুজন এর একটি মজার অভিজ্ঞতা জড়িয়ে আছে।
একদা অসুস্থ রামানুজনকে দেখতে হার্ডি হাসপাতালে যান এবং সেখানেই এই ঘটনাটি ঘটে। হার্ডির ভাষায়
দুটি ভিন্ন উপায় হল:
এই উদ্ধৃতিটিতে কখনও কখনও ‘ধনাত্মক ঘনসংখ্যা’ ব্যবহৃত হয়, কেননা ঋণাত্মক সংখ্যার ঘনসংখ্যা নিলে সর্বনিম্ন সমাধান ৯১ পাওয়া যায়।
দ্য কুইক অ্যান্ড দ্য ডেড
দ্য কুইক অ্যান্ড দ্য ডেড দিয়ে বুঝায়:
রোমিও
রোমিও মন্টাগুয়ে () উইলিয়াম শেকসপিয়র রচিত ট্র্যাজেডি "রোমিও অ্যান্ড জুলিয়েট"-এর একটি নাম চরিত্র। সে এই নাটকের কেন্দ্রীয় পুরুষ চরিত্র। রোমিও লর্ড মন্টাগুয়ে ও লেডি মন্টাগুয়ের পুত্র। সে গোপনে মন্টাগুয়ে পরিবারের পারিবারিক শত্রু কাপুলেট পরিবারের জুলিয়েটের সাথে গোপনে প্রেম করে ও তাকে বিয়ে করে। দ্বৈরথ যুদ্ধে বাধ্য রোমিও জুলিয়েটের ভাই টাইবাল্টকে হত্যা করার পর জুলিয়েটের ভুয়া মৃত্যুর খবর শুনে আত্মহত্যা করে।
রোমিও চরিত্রটির পাইরামাস চরিত্রের সাথে মিল খুঁজে পাওয়া যায়। পাইরামাস ওভিডের মেটামরফসিস-এর একটি চরিত্র। কিন্তু রোমিও চরিত্রের প্রথম আধুনিক রূপ ছিল মাসুচ্চিও সালেরনিটানোর "ইল নভেলিনো" (১৪৭৬) এর মারিওত্তোর সাথে। গল্পটি লুইজি দা পোর্তো তার "জিউলিয়েটা এ রোমিও" (১৫৩০) এ গ্রহণ করেন এবং শেকসপিয়রের প্রধান সূত্র ছিল এই বইয়ের আর্থার ব্রোকের ইংরেজি অনুবাদ দ্য ট্র্যাজিকাল হিস্ট্রি অফ রোমিউস অ্যান্ড জুলিয়েট। যদিও সালেরনিটানো ও দা পোর্তো দাবী করেন তাদের এই গল্পের ঐতিহাসিক সত্যতা আছে, কিন্তু তার খুব কমই প্রমাণ পাওয়া গেছে।
নাটকে রোমিও তার বাবা-মায়ের একমাত্র সন্তান এবং একটি গুরুত্বপূর্ণ চরিত্র, যে সর্বক্ষণ গল্পে বিদ্যমান ছিল। একজন আদর্শ প্রেমিক হিসেবে তার ভূমিকার কারণে "রোমিও" শব্দটি বিভিন্ন ভাষায় পুরুষ প্রণয়কারীদের অপর নামে পরিণত হয়েছে।
শেকসপিয়রের রোমিও অ্যান্ড জুলিয়েটের মিল পাওয়া যায় ইফেসাসের জেনোফোনের "ইফেসিয়াকা"য়। রোমিও চরিত্রটি ওভিডের মেটামরফসিস-এর পাইরামাস চরিত্রের সাথে মিল রয়েছে। এই গল্পে পাইরামাস নামে যুবক পারিবারিক দ্বন্দ্বের কারণে তার প্রিয়াকে পায় না এবং তার মৃত্যুর ভুল খবর বিশ্বাস করে আত্মহত্যা করে। যদিও শেকসপিয়র সরাসরি ওভিডের থেকে গল্প নেন নি তবুও গল্পে এই ইতালীয় লেখকের প্রভাব থাকায় তিনি তার কাছে ঋণী। দুইটি সূত্র শেকসপিয়র ব্যবহার করেছেন, যার মধ্যে একটি হল ব্রোকের দা পোর্তোর "জিউলিয়েটা এ রোমিও" বইয়ের অনুবাদ এবং ডব্লিউ. পেইন্টারের "দ্য গুডলি হিস্ট্রি অফ দ্য ট্রু, অ্যান্ড কন্সট্যান্ট লাভ বিটুইন রোমিও অ্যান্ড জুলিয়েট"।
অনেক জনপ্রিয় অভিনেতারা রোমিও চরিত্রে অভিনয় করেছে:
নরনারায়ণ
মহারাজ নরনারায়ণ অবিভক্ত কোচ রাজ্য কামতাপুরের তৃতীয় ও অন্তিম রাজা ছিলেন। তাঁর আগের রাজা ছিলেন দেউতাক বিশ্বসিংহ। নরনারায়ণের শাসনকালে কোচ রাজ্য রাজনৈতিক ও সাংস্কৃতিক ক্ষেতে্রর উচ্চ শিখরে আরোহণ করেছিলেন। তিনি "নারায়ণী" নামে একধরণে রূপোর মুদ্রার প্রচলন আরম্ভ করেছিলেন। শ্রীমন্ত শংকরদেবের নববৈষ্ণব ধর্মকে তিনিই প্রথম রাজকীয় পৃষ্ঠপোষকতা প্রদান করেছিলেন। তিনি সাহিত্য -সংস্কৃতিরও একজন উল্লেখযোগ্য পৃষ্ঠপোষক ছিলেন। তাঁর শাসনকালে পুরুষোত্তম বিদ্যাবাগীশ "প্রয়োগ রত্নমালা" নামে সংস্কৃত ব্যাকরণ লিখেছিলেন।
১৫৮১ সালে তাঁর ভাইপো রঘুদেব (চিলারায়ের পুত্র) নরনারায়ণের অধীনে রাজ্যর পূর্ব প্রান্ত কোচ হাজোতে শাসনভার গ্রহণ করেন। কিন্তু নরনারায়ণের মৃত্যুর পর তিনি নিজের স্বাধীনতা ঘোষণা করেন ও নরনারায়ণের পুত্র লক্ষ্মীনারায়ণ রাজ্যের পশ্চিম প্রান্ত কোচবিহারএ শাসন প্রতিষ্ঠা করেন।
নরনারায়ণের স্মৃতিতে আসামে ব্রহ্মপুত্র নদীর দু'পারের যোগীঘোপা ও পঞ্চরত্ন সংযোগী সেতুর নাম নরনারায়ণ সেতু রাখা হয়েছে।
সৈয়দ শাহ জাকির আলী
হযরত গাউসে সানী সৈয়দ শাহ জাকির আলী আল কাদেরী আল বাগদাদী (জন্ম: ১৬৯৯ – ওফাত:১৭৭৮ খ্রিস্টাব্দ) ইরাকের কাদেরীয়া সূফি ত্বরিকার একজন প্রসিদ্ধ সূফি সাধক। তিনি ইরাকের বাগদাদে জন্মগ্রহণ করেন। তার বংশানুক্রম হযরত বড়পীর শায়েখ মহিউদ্দিন আব্দুল কাদের জিলানীর বংশ হয়ে হযরত মুহাম্মদ (দঃ) এর বংশের সাথে গিয়ে মিলিত হয়েছে। তিনি হযরত বড়পীর শায়েখ মহিউদ্দিন আব্দুল কাদের জিলানীর ১৭তম বংশধর।
ইরাকে বাগদাদ শরীফ হতে হযরত বড়পীর শায়েখ মহিউদ্দিন আব্দুল কাদের জিলানীর নির্দেশে তার পূর্বপুরুষ বাংলায় তথা ভারতবর্ষে আগমন করেন । কথিত আছে এক স্বপ্নযোগে হযরত বড়পীর শায়েখ মহিউদ্দিন আব্দুল কাদের জিলানী সৈয়দ শাহ জাকির আলীকে বলেন-
"প্রিয় জাকের ! হিন্দুস্থানে(ভারতে) অতিসত্বর গমন কর । তথাকার লোক ধর্ম নামে দোহাই পাড়ে না । পাপের স্রোতরাশি সমধিক জমিয়াছে । বিশেষত ইসলামের ধর্ম বল গভীর তলে গিয়ে দাঁড়িয়ে গেছে " । 
তিনি সকালে ঘুম থেকে উঠে তার পিতা সৈয়দ শাহআব্দুল কাদেরকে স্বপ্নের কথা খুলে বলেন।সৈয়দ শাহ আব্দুল কাদের একথা শুনে বাগদাদী তার চার পুত্র, এক নাতী (পৌত্র) ও পারিবারিক কিছু মহিলা সদস্য নিয়ে ১১৮০ হিজরির ১৭৬৭/৬৮ খ্রিস্টাব্দে ভারতের উড়িষ্যার চাঁদবালি বন্দর হয়ে পশ্চিমবঙ্গের বীরভূম জেলার শীকারপুর এলাকায় পৌঁছেন তথা বাংলায় আগমন করেন।
তার পিতা শীকারপুর গ্রামে দুই বছরের বেশী সময় কাটানোর পর তার বড় দুই ছেলে সৈয়দ শাহ রজব আলী ও সৈয়দ শাহ রজব আলীকে নিয়ে বাগদাদে ফিরে যান এবং অন্য দুই পুত্র সৈয়দ শাহ রওশন আলী ও সৈয়দ শাহ জাকের আলীকে রেখে যান। এরপর হযরত বড়পীর শায়েখ মহিউদ্দিন আব্দুল কাদের জিলানী আধ্যাত্বিক নির্দেশে সৈয়দ শাহ রওশন আলী বিহারের পুর্ণিয়া জেলায় চলে যান এবং সৈয়দ শাহ জাকের আলী বর্ধমান জেলার মঙ্গলকোটে চলে আসেন । পুর্ণিয়া জেলায় যাওয়ার সময় সৈয়দ শাহ রওশন আলী তার পুত্র সৈয়দ শাহ তোফায়েল আলীকে শাহ জাকের আলীর হাতে তুলে দিয়ে যান।
হযরত শাহ জাকের আলী সমগ্র পশ্চিম বাংলায় তথা বর্ধমান জেলানে ইসলামে বালী এবং কাদেরীয়াত্বরিকা প্রচার ও প্রসার শুরু করেন। তিনিই প্রথম ব্যক্তি যিনি বাংলায় কাদেরিয়া ত্বরিকার প্রচার ও প্রসার করেন।
তিনি ৫ ই জিলহজ্ব ১১৯২ হিজরীতে ওফাত (ইন্তেকাল) করেন । বর্ধমান জেলার মঙ্গলকোটে তার মাজার শরীফ অবস্থিত।
ইলাহি (গান)
"ইলাহি" ২০১৩ বলিউড চলচ্চিত্র ইয়ে জাওয়ানি হে দিওয়ানি এর একটি হিন্দি গান। গানটির সুরকার হল প্রিতম এবং গানটি গেয়েছেন অরিজিৎ সিং এবং মোহিত চৌহান । গানটি কথাগুলো লেখেছেন অমিতাভ ভট্টাচার্য। গানিটির মিউজিক ভিডিওতে বলিউড অভিনেতা রণবীর কাপুর অংশগ্রহণ করেন। গানটি আরেকটি সংস্করণ চলচ্চিত্রের গানের অংশ হিসেবে মুক্তি পায় যেটিতে মোহিত চৌহান কণ্ঠ দিয়েছেন।
গানটি চিলচ্চিত্রের ডিজিটাল সাউন্ডট্র‌্যাক হিসেবে এপ্রিল ২৯, ২০১৩ তারিখে মুক্তি পায়। চলচ্চিত্রের অভিনয়কৃত মুখভর্তি দাড়িসহ রণবীরের একাধিক ছবির সমন্বয়ে কাবিরা গানটি মিউজিক ভিডিওর সাথে মে ৫, ২০১৩ তারিখে মুক্তি দেয়া হয়। গানটির মিউজিক ভিডিওটি আনুষ্ঠানিকভাবে টি-সিরিজ চ্যানেলের মাধ্যমে ইউটিউবে এপ্রিল ৬, ২০১৩ সালে মুক্তি দেয়া হয়।
মাস্ত মাগান
মাস্ত মাগান () ২০১৪ বলিউড চলচ্চিত্র টু স্টেট-এর একটি রোমান্টিক ধরনের গান। গানটির সুরকার হল শঙ্কর-এহসান-লয় এবং গানটি গেয়েছেন অরিজিৎ সিং এবং চিন্ময়। গানটি কথাগুলো লিখেছেন অমিতাভ ভট্টাচার্য গানটির মিউজিক ভিডিওতে অংশ নেন বলিউড অভিনেতা অর্জুন কাপুর এবং অভিনেত্রী আলিয়া ভাট
মার্চ ১৫, ২০১৪ তারিখে অ্যালবামের অন্যান্য গানের সাথে গানটির মুক্তি দেয়া হয়।
মেঁ রাহুঁ ইয়া না রাহুঁ
" মেঁ রাহুঁ ইয়া না রাহুঁ " ভারতীয় সঙ্গীত শিল্পী আরমান মালিক কর্তৃক ২০১৫ সালে রেকর্ডকৃত একটি হিন্দি ভাষার গান। গানটির মিউজিক ভিডিও শুটিং করা হয় ভারতের গোয়ায় এবং মিউজিক ভিডিও শুটিং এ বলিউড অভিনেতা ইমরান হাশমি এবং অভিনেত্রী এশা গুপ্তা অংশগ্রহণ করেন। টি-সিরিজ ইউটিউবে মিউজিক ভিডিওটিকে নভেম্বর ২৩, ২০১৫ তারিখে মুক্তি দেয়। ইউটিউবে গানটি ডিসেম্বর ২৬, ২০১৬ পর্যন্ত মোট ৭০,৪২২,২৬৪ বার দেখা হয়েছে।মিরছি মিউজিক অ্যাওয়ার্ড ২০১৬ এ গানটি সেরা ভারতীয় পপ গানের পুরস্কার লাভ করে। ষষ্ঠ গ্লোবাল ইন্ডিয়ান মিউজিক একাডেমী অ্যাওয়ার্ডসে এটি সেরা মিউজিক ভিডিওর পুরস্কার অর্জন করে।
চট্টগ্রাম মডেল স্কুল এন্ড কলেজ
চট্টগ্রাম মডেল স্কুল এন্ড কলেজ হল একটি শিক্ষা প্রতিষ্ঠান যেটি প্রথম শ্রেণি থেকে দ্বাদশ শ্রেণী পর্যন্ত শিক্ষা দিয়ে থাকে। এটি শিক্ষা মন্ত্রণালয় কতৃক প্রতিষ্ঠিত হয়। ছয়টি বিভাগে এগারোটি মডেল স্কুলের মধ্যে এটি অন্যতম। ২০১৭ ইং সালে সরকারি কলেজ হিসাবে নিবন্ধিত হয়েছে।
প্রতিষ্ঠানটি প্রথম শ্রেণী থেকে দ্বাদশ শ্রেণী পর্যন্ত শিক্ষা প্রদান করে থাকে। এখানকার শিক্ষকগণ শিক্ষা মন্ত্রণালয় কতৃক নিয়োজিত হন এবং প্রত্যেককেই ভর্তি পরীক্ষার মাধ্যমে টিকতে হয়।
শিক্ষার প্রয়োজনীয়তা অনুভব করে শিক্ষা মন্ত্রণালয় বিভিন্ন জেলায় এগারটি মডেল কলেজ প্রতিষ্ঠিত করে। চট্টগ্রাম মডেল স্কুল এন্ড কলেজ তাদের মধ্যে অন্যতম। ২০০৭ সালে এই প্রতিষ্ঠানটি থেকে প্রথম এইচ এস সি ব্যাচ এবং ২০০৯ সালে প্রথম এস এস সি ব্যাচ চট্টগ্রাম শিক্ষা বোর্ডের অধীনে পরীক্ষা দেয়।প্রতিষ্ঠানটির চারপাশে পাহাড়, বাগান আর এর নিজের স্থাপত্য সৌন্দর্যের জন্য সবার কাছে এটি সমাদৃত। প্রতিষ্ঠানটির মূল ভবন চারতলা বিশিষ্ট। প্রতিষ্ঠানটির অত্যাধুনিক কম্পিউটার ল্যাব, জীববিজ্ঞান গবেষণাগার, রসায়ন গবেষণাগার, পদার্থ গবেষণাগার রয়েছে। মূল ভবনে রয়েছে শিক্ষক সেমিনার হল, অভিভাবক বিশ্রামাগার, অধ্যক্ষ কক্ষ, জিমনেশিয়াম এবং ছাত্র-ছাত্রীদের জন্য যথেষ্ট পরিমাণ শ্রেণী কক্ষ।
এই প্রতিষ্ঠানটিতে প্রথম শ্রেণি থেকে একাদশ শ্রেণি পর্যন্ত ছাত্র-ছাত্রী ভর্তি করা হয়। একাদশ শ্রেণিতে ভর্তি, এস এস সি ফলাফলের ওপর ভিত্তি করে করা হয়। প্রতিবার বিজ্ঞান বিভাগে ১৫০, ব্যবসায় শিক্ষা বিভাগে ১৫০ এবং মানবিক বিভাগে ৫০ জন করে ছাত্র-ছাত্রী ভর্তি করা হয়।
নিউটনস প্যারাকীট
নিউটনস প্যারাকীট বা রড্রিগেজ প্যারাকীট যার বৈজ্ঞানিক নাম সিট্টাকুলা এক্সসুল হচ্ছে বিপন্ন হয়ে যাওয়া এক প্রজাতির টিয়া পাখি যারা ভারত মহাসাগরের ম্যাসক্যারেন দ্বীপের এন্ডেমিক পাখি ছিলো।
১৭০৮ সালে ফ্রাঙ্কয়েস লেগাউটের প্রকাশিত স্মৃতিকথা এ নিউ ভয়েজ টু দ্যা ইস্ট ইন্ডিজে সর্বপ্রথম নিউটনস প্যারাকীট এর উল্লেখ করা হয়। ১৮৭১ সালে রড্রিগেজের ম্যাজিস্ট্রেট জর্জ জেনার স্ত্রী পাখির নমুনা সংগ্রহ করে এলকোহলের মধ্যে সংরক্ষণ করে এডওয়ার্ড নিউটনের কাছে পাঠালে তিনি তার ছোট ভাই ব্রিটিশ পক্ষীবিদ নিউটনের কাছে প্রেরণ করেন। আলফ্রেড নিউটন এটার বৈজ্ঞানিক নামকরণ করেন প্যাল্যাইয়োরনিস এক্সসুল।
এরা লম্বা। পুরুষ পাখির ডানা এবং লেজ লম্বা। স্ত্রী পাখির ডানা এবং লেজ । পুরুষ পাখি ধূসর নীল রঙের যাতে সবুজের আভা বিদ্যমান। মাথার পালকে নীলের প্রভাব বেশি এবং চোখের কাছে কালো দাগের মত পালক।
ম্যাসকারেন দ্বীপে আট প্রজাতির টিয়া পাখি এন্ডেমিক ছিলো। কিন্তু শুধু মাত্র ইকো প্যারাকীট টিকে আছে। অতিরিক্তহারে শিকার এবং বন ধ্বংসের ফলে নিউটনস প্যারাকীট সহ বাকী সবাই বিপন্ন হয়ে গেছে। লেগাউট বর্ণনা করেন যে তিনি যখন দ্বীপে পৌছান তখন প্রচুর পরিমানে নিউটনস প্যারাকীট দেখতে পেয়েছিলেন।
আলফ্রেড নিউটন
আলফ্রেড নিউটন (১১ জুন ১৮২৯- ৭ জুন ১৯০৭), রয়েল সোসাইটির ফেলো, ইংরেজ প্রাণীবিজ্ঞানী এবং পক্ষীবিদ। তার উল্লেখযোগ্য রচনার মধ্যে আছে চার খন্ডে প্রকাশিত ডিকশনারী অভ বার্ডস(১৮৯৩-৬)। ১৯০০ সালে তিনি রয়্যাল সোসাইটি কর্তৃক রয়্যাল মেডেল এবং লিনিয়ান সোসাইটি কর্তৃক লিনিয়ান মেডেল লাভ করেন।
আলফ্রেড নিউটন ছিলেন পিতা মাতার পঞ্চম সন্তান। তার বাবার নাম উইলিয়াম নিউটন, ইপ্সউইচের সংসদ সদস্য ছিলেন এবং নরফোক কাউন্টির জাস্টিস অভ দ্যা পিস ছিলেন। তার মাতার নাম এলিজাবেথ। ১৮৪৪ সালে আলফ্রেড মিস্টার ওয়াকারের স্কুলে পড়াশুনা শুরু করেন।
১৮৫৩ সালে তিনি ম্যাগডালেন কলেজের ড্রুরি ট্রাভেলিং ফেলোশিপ অর্জন করেন এবং ১৮৫৫ সালে এটা গ্রহন করেন। ১৮৫৫ থেকে ১৮৬৪ সালের মধ্যে তিনি পৃথিবীর অনেক স্থান ঘুরে দেখেন। এর মধ্যে আছে ওয়েস্ট ইন্ডিজ'র ল্যাপল্যান্ড, আইসল্যান্ড, স্পিটসবার্গেন এবং উত্তর আমেরিকা। ১৮৫৮ সালে তিনি জন উল্লির সাথে আইসল্যান্ড ভ্রমন করেন গ্রেট অক পূণ আবিষ্কারের আশায়।
পটাসিয়াম কার্বনেট
পটাশিয়াম কার্বনেট একটি রাসায়নিক যৌগ যার রাসায়নিক সংকেত KCO। এটি মৌল ধাতু পটাশিয়ামের একটি লবণ। এটি সাদা বর্ণ, পানিতে দ্রবণীয় কিন্তু ইথানলে অদ্রবণীয় যা শক্তিশালী ক্ষারীয় দ্রবণ তৈরী করে। কার্বন ডাই অক্সাইড এর সাথে পটাশিয়াম হাইড্রোক্সাইডের শোষণ বিক্রিয়ায় এটা প্রস্তুত করা যায়। সাবান এবং কাঁচ তৈরীতে পটাশিয়াম বাই কার্বনেট ব্যবহার করা হয়।
পটাশিয়াম কার্বনেট হচ্ছে পটাশ এবং পার্ল এশ বা টারটার লবণের প্রধান উপাদান। ঐতিহাসিকভাবে পার্ল এশ বা মুক্তোর ছাই তৈরী করা হতো একটি ক্লিনে পটাশকে ভেজে বিশুদ্ধ করার মাধ্যমে। এর ফলে যে সাদা ধবধরে পাউডার পাওয়া যেতো তাকে বলা হতো মুক্তোর ছাই বা পার্ল এশ।
আধুনিককালে পটাশিয়াম ক্লোরাইডের তড়িৎ বিশ্লেষণে পটাশিয়াম কার্বনেট বাণিজ্যিক ভাবে প্রস্তুত করা হয়। তড়িৎ বিশ্লেষণের ফলে উৎপন্ন পটাশিয়াম হাইড্রোক্সাইডকে কার্বন ডাই অক্সাইডের সাথে বিক্রিয়া করে পটাশিয়াম কার্বনেটে রুপান্তরিত হয়। এ রাসায়নিক বিক্রিয়ার সমীকরণটি নিম্নরূপ:
"এ ডিকশনারী অভ সাইন্স", Oxford University Press, New York, 2004
বাচ্চা
যখন একটি মানব সন্তান তাঁর মায়ের কাছ থেকে যখন জন্মগ্রহণ করে তখন সে মানব সন্তান বাচ্চা বা ইংরেজীতে বেবি নামে পরিচিত। একটি নতুন অাগত বাচ্চাকে ১ থেকে ৩ মাস পর্যন্ত বাচ্চা বলে ডাকা হয়। তাদেরকে ৩ বছর পর্যন্ত শিশু বলে অবিহিত করা হয় এবং এটি ততক্ষণ পর্যন্ত অভিহিত করা হয় যতক্ষণ পর্যন্ত তাদের কে বিদ্যালয়ে ভর্তি করে না দেওয়া হয়।
শৈশবকাল মানব জীবনের ১ম ধাপ। বিষেজ্ঞদের মতে এ সময়ে তারা হাঁটা চলা এবং কথা বলতে শুরু করে। 
যখন তারা হাঁটতে শুরু করে তখন তারা অাস্তে সব করতে শিখে।সচারচর ১ থেকে ৩ বৎসর পর্যন্ত শৈশবকাল চলে।
বাচ্চা এমন একটি শব্দ যেখানে ছেলা কিংবা মেয়ে সন্তানের উল্লেখ নেই।ছেলে এবং মেয়ে উভয় সন্তানকেই তখন সমান দৃষ্টিতে দেখা হয়।Infant
Baby
কার্ল নুনেস
রবার্ট কার্ল নুনেস (; জন্ম: ৭ জুন, ১৮৯৪ - মৃত্যু: ২৩ জুলাই, ১৯৫৮) জ্যামাইকা উপনিবেশের কিংস্টনে জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেট তারকা ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ উইকেট-রক্ষক ও অধিনায়কের দায়িত্ব পালন করেছেন। এছাড়াও ইংল্যান্ড সফরে ওয়েস্ট ইন্ডিজের সর্বপ্রথম টেস্টে নেতৃত্ব দেয়ার গৌরব অর্জন করেছেন কার্ল নুনেস।
কিংস্টনে জন্মগ্রহণকারী নুনেস উলমার্স স্কুলে অধ্যয়ন করেন। এরপর উচ্চতর পড়াশোনার জন্যে ইংল্যান্ডের ডালউইচ কলেজে ভর্তি হন। ১৯২৩ সালে ইংল্যান্ড সফরে দলের অন্যতম সদস্য ছিলেন। ঐ সফরে তাঁর দল ১২ খেলায় জয় পেয়েছিল। দলে তিনি সহঃ অধিনায়কের দায়িত্বে ছিলেন ও দ্বিতীয়সারির উইকেট-রক্ষকের ভূমিকায় অবতীর্ণ হন। এ সফরেই প্রথম-শ্রেণীর ক্রিকেটে প্রথমবারের মতো অংশগ্রহণ ঘটে তাঁর।
১৯২০-এর দশকের মধ্যভাগে জ্যামাইকা দলের অধিনায়করূপে বার্বাডোস, এমসিসি ও লিওনেল টেনিসনের নেতৃত্বাধীন সফরকারী দলের বিপক্ষে খেলেন। টেনিসনের দলের বিপক্ষে দুইটি সেঞ্চুরি হাঁকান। তন্মধ্যে নিজস্ব সেরা অপরাজিত ২০০* তোলেন। ১৯২৬ সালে জ্যামাইকান ক্রিকেট কন্ট্রোল বোর্ড প্রতিষ্ঠাকালীন তিনি শীর্ষস্থানীয় ভূমিকা পালন করেন।
সমগ্র প্রথম-শ্রেণীর খেলোয়াড়ী জীবনে শুধুমাত্র উইকেটের পিছনে মাঝারিমানের থাকলেও ১৯২৮ সালে জর্জ ডিউহার্স্টের অনুপস্থিতিতে প্রধান উইকেট-রক্ষক মনোনীত হন। নিজস্ব প্রথম পছন্দের অবস্থান ব্যাটিং উদ্বোধনের পরিবর্তে মাঝারিসারিতে চলে যান। টেস্টে তিনি সীমিত সাফল্য পান ও সর্বোচ্চ ৩৭ রান করেন। সে তুলনায় প্রথম-শ্রেণীর খেলাগুলোয় অধিক সফলতা পেয়েছেন। তন্মধ্যে, গ্ল্যামারগনের বিপক্ষে একটি সেঞ্চুরিও করেন।
এ সফরের পর তিনি কেবলমাত্র জ্যামাইকাতেই খেলতে থাকেন। এতে ১৯২৯-৩০ মৌসুমে সফরকারী ইংল্যান্ডের বিপক্ষে কিংস্টন টেস্টেও তাঁর অংশগ্রহণ ছিল। খেলাটি চার টেস্ট সিরিজের চূড়ান্ত ছিল। নুনেস পুনরায় অধিনায়করূপে মনোনীত হন। তবে, এবার তাঁকে উইকেট-রক্ষণ থেকে দূরে সরে আসতে হয় ও ইনিংস উদ্বোধনে নামেন। তত্ত্বগতভাবে অনির্দিষ্ট সময়ের ঐ টেস্টটি আটদিন খেলার পর ড্রয়ে পরিণত হয়। অ্যান্ড্রু স্যান্ডহামের ৩২৫ রানের কল্যাণে ইংল্যান্ড তাদের তৎকালীন সর্বোচ্চ ৮৪৯ তোলে। জবাবে ওয়েস্ট ইন্ডিজের ২৮৬ রানের মধ্যে সর্বোচ্চ ৬৬ তোলেন নুনেস। দ্বিতীয় ইনিংসে করেন ৯২। জর্জ হ্যাডলি’র সাথে দ্বিতীয় উইকেটে যোগ করেন ২২৭ ও হ্যাডলি নিজে করেন ২২৩। এটিই নুনেসের সর্বশেষ টেস্টে অংশগ্রহণ ছিল।
১৯৪৫ থেকে ১৯৫২ সময়কালে ওয়েস্ট ইন্ডিজ ক্রিকেট কন্ট্রোল বোর্ডের সভাপতির দায়িত্বে ছিলেন। এছাড়াও, ১৯৪৬ থেকে ১৯৫৮ সাল পর্যন্ত জ্যামাইকা ক্রিকেট সংস্থারও সভাপতিত্ব করেন তিনি।
৬৪ বছর বয়স লন্ডনে দেহাবসান ঘটে তাঁর। জুন ১৯৮৮ সালে নুনেসকে $৩ ডলার সমমূল্যের জ্যামাইকান স্ট্যাম্পে বার্বাডোস ক্রিকেট বাকলের পাশে উপস্থাপন করা হয়।
জুলিয়েট
জুলিয়েট কাপুলেট () উইলিয়াম শেকসপিয়র রচিত বিয়োগান্তক নাটক "রোমিও অ্যান্ড জুলিয়েট"-এর একটি নাম চরিত্র। জুলিয়েট এই নাটকের কেন্দ্রীয় নারী চরিত্র এবং ভেরোনার লর্ড কাপুলেট ও লেডি কাপুলেট দম্পতির একমাত্র কন্যা। সে তাদের পারিবারিক শত্রু মন্টাগুয়ে পরিবারের রোমিওর সাথে গোপনে প্রেম ও বিয়ে করে। রোমিও তার ভুয়া মৃত্যুর খবর শুনে আত্মহত্যা করার পর সেও আত্মহত্যা করে।
ভেরোনায়, ১৪শ শতাব্দীর প্রথমদিকে ভিয়া কাপেলো নং. ২৩ দাবী করে এটা কাপুলেটদের এবং অচিরেই তা পর্যটন আকর্ষণ হয়ে ওঠে। সেখানে একটি বেলকনি, ছোট উদ্যান ও জুলিয়েটের একটি ব্রোঞ্জ মূর্তি রয়েছে। শহরের এই জায়গাটিতে সবেচেয়ে বেশি লোক সমাগম হয়। মূর্তিটির বুকের দিকে উন্মুক্ত রয়েছে এবং এ সম্পর্কে কিংবদন্তী আছে যে যদি কেউ এই মূর্তির বুকের ডান পাশে আঘাত করতে পারে তবে তা তার ভবিষ্যৎ ও প্রেমের ক্ষেত্রে শুভ।
এই বাড়ির সামনের দেয়ালে অনেকে তাদের নাম এবং তাদের প্রিয় মানুষের নাম লিখে যায়। দেয়ালটি জুলিয়েটের দেয়াল নামে পরিচিত। অনেকে বিশ্বাস করেন এই দেয়ালে তাদের নাম ও তাদের প্রিয় মানুষের নাম লিখলে সে প্রেম অমর হবে। দেয়ালটি পুনঃনির্মাণ ও পরিস্কার করা হয় এবং পরবর্তীতে লেখাগুলো পুনঃস্থাপন করা বা দেয়ালের বাইরে সাদা বোর্ড দেয়ার সিদান্ত নেওয়া হয়।
লেখার পাশাপাশি ছোট প্রেমপত্র লিখে যাওয়াটাও একটা ঐতিহ্যে পরিণত হয়েছে। উদ্যান পরিস্কার রাখার জন্য সেখানকার কর্মচারীরা নিয়মিত চিঠিগুলো নিয়ে যায়।
১৯৩০ সাল থেকে ভেরোনায় জুলিয়েটের ঠিকানায় প্রেমপত্র আসতে শুরু করে। ২০১০ সাল পর্যন্ত প্রতি বছর ৫,০০০ এর অধিক প্রেমপত্র আসে, যার তিন-চতুর্থাংশ হল মেয়েদের। সবচেয়ে বেশি প্রেমপত্র আসে মার্কিন কিশোরীদের। ভেরোনা শহরের অর্থায়নে ১৯৮০-এর দশক থেকে "ক্লাব ডি জিউলিয়েতা" (জুলিয়েট ক্লাব) চালু হয় এবং স্থানীয় সেচ্চাসেবীরা প্রেমপত্রগুলো পড়ে উত্তর দেয়। ক্লাবটি লিসা ও চেইল ফ্রিডম্যানের একটি বইয়ের আলোচ্য বিষয়, সুজানা হারপারের একটি বইয়ে এবং ২০১০ সালের মার্কিন চলচ্চিত্র "লেটারস টু জুলিয়েট" চলচ্চিত্রের কাহিনী এই ক্লাবকে নিয়ে আবর্তিত হয়েছে।
অনেক জনপ্রিয় অভিনেত্রীরা জুলিয়েট চরিত্রে অভিনয় করেছে:
আহমাদু আলি
আহমাদু আদাহ আলি (জন্ম ১ মার্চ, ১৯৩৬) হলেন একজন অবসরপ্রাপ্ত নাইজেরিয়ান সেনাবাহীনির অফিসার। তিনি ইগালা রাজ্যের ইদাহ তে জন্মগ্রহন করে। তিনি সেনাবাহীনি মেডিকেল কার্যকর্মের সহকারী পরিচালক ছিলেন। এবং কাদুনাতে চিকিৎসক হিসেবে কর্মরত ছিলেন। ১৯৭৩ সালে, তিনি জাতীয় যুব সার্ভিস পুলিশের সভাপতি নির্বাচিত হন। যে পদে তিনি ১৯৭৫ সাল পর্যন্ত দায়িত্ব পালন করেন। এরপরে তিনি নাইজেরিয়ায় মন্ত্রি হন। এছাড়া তিনি ২০০৫ থেকে ২০০৭ সাল পর্যন্ত নাইজেরিয়ার পিডিবি জাতীয় ওয়ার্কিং কমিটিতে চেয়ারম্যানের দায়িত্ব পালন করেন।
২০১৬-১৭ দক্ষিণ আফ্রিকা ক্রিকেট দলের নিউজিল্যান্ড সফর
Martin Guptill was ruled out of New Zealand's limited-overs squads due to injury. Glenn Phillips replaced him for the T20I match and Dean Brownlie replaced him for the ODI matches.
মাধ্যাকর্ষীয় তরঙ্গ
প্রবাহী গতিবিদ্যায় মাধ্যাকর্ষীয় তরঙ্গ প্রবাহী মাধ্যমে অথবা দুটি মাধ্যমের সংযোগ স্থলে যখন মহাকর্ষীয় বল এবং সামদ্রিক ঢেউ পরস্পর সাম্যাবস্থায় আসতে চায়। এর একটি উদাহরণ হল সমুদ্র এবং আবহমণ্ডলের সংযোগ স্থল এবং এখান থেকেই সৃষ্টি হয় বায়ু তরঙ্গ।
সামঝাওঁ
সামঝাওঁ ২০১৪ বলিউড চলচ্চিত্র হাম্পটি শর্মা কি দুলহানিয়া এর একটি রোমান্টিক ধরনের গান। গানটি গেয়েছেন অরিজিৎ সিং এবং শ্রেয়া ঘোষাল। গানটি কথাগুলো লেখেছেন আহমদ আনীস এবং কুমার। গানটির আসল সুরকার হলেন জাওয়াদ আহমেদ।. ছবিটির মূল নায়িকা আলিয়া ভাট কর্তৃক গানটির আরেকটি সংস্করণ জুলাই ২, ২০১৪ সালে মুক্তি দেয়া হয়।
মুম্বই মেট্রো স্টেশনগুলির তালিকা
মুম্বাই মেট্রো ৮ জুন ২০১৪ সালে চালু হয়।প্রথমে এই মেট্রোর লাইন ১ চালু হয়।লাইন ২ ও লাইন ৩ বর্তমানে নির্মীয়মাণ রয়েছে।
জন সিওফি
জন সিওফি একজন মার্কিন প্রকৌশলী। তিনি ডিজিটাল সাবস্ক্রাইবার লাইন এর জনক হিসেবে খ্যাত।
সিওফি ইউনিভার্সিটি অব ইলিনয় অ্যাট আর্বানা-শ্যাম্পেইন থেকে তড়িৎ প্রকৌশলে ১৯৭৮ সালে ব্যাচেলর অব সায়েন্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে ১৯৭৯ সালে মাস্টার অব সায়েন্স এবং ১৯৮৪ সালে পিএইচইডি ডিগ্রি অর্জন করেন। তাঁর ২০৫টি জার্নাল গবেষণাপত্র এবং ৩৮৯টি কনফারেন্স গবেষণাপত্র রয়েছে। তাঁর ১০৫টি প্যাটেন্ট রয়েছে। তিনি ইউনিভার্সিটি অব ইলিনয় অ্যাট আর্বানা-শ্যাম্পেইন থেকে পড়াশোনা সম্পন্ন করে বেল ল্যাবসে মডেম ডিজাইনার হিসেবে কাজ করেন। তিনি ১৯৮৪ ও ১৯৮৫ সালে আইবিএম এ কর্মরত ছিলেন। তিনি ১৯৮৫/ ১৯৮৬ থেকে ২০০৮/২০০৯ সাল পর্যন্ত স্ট্যানফোর্ড বিশ্ববিদ্যালয় এ শিক্ষক হিসেবে কর্মরত ছিলেন ।
দিল্লিওয়ালি গার্লফ্রেন্ড
দিল্লিওয়ালি গার্লফ্রেন্ড (বাংলা: দিল্লির প্রেমিকা) ২০১৩ সালের বলিউড চলচ্চিত্র ইয়ে জাওয়ানি হে দিওয়ানি এর একটি রোমান্টিক ধরনের গান। গানটির সুরকার হল প্রিতম চক্রবর্তী এবং গানটি গেয়েছেন অরিজিৎ সিং এবং সুনিধি চৌহান। গানটি কথাগুলো লেখেছেন কুমার। গানটির মিউজিক ভিডিওতে অংশ নেন বলিউড অভিনেতা রণবীর কাপুর ও দীপিকা পাড়ুকোন।
অপর্ণা পাল চৌধুরী
অপর্ণা পাল চৌধুরী (জন্ম:১৯২২) বাংলাদেশের শ্রীহট্টে জন্মগ্রহণকারী একজন ব্রিটিশবিরোধী স্বাধীনতা সংগ্রামী ও সাম্যবাদী নেত্রী।
ছাত্রাবস্থায় বিপ্লবী রাজনীতির সাথে যোগ দিয়েছিলেন অপর্না। ১৯৪০ এর ছাত্র আন্দোলনে ছিলেন। ছাত্রী বিভাগের সম্পাদিকা ছিলেন। শহরে ও গ্রামে মহিলা সমিতি গড়ার কাজ শুরু করেন ঐ সময় থেকেই।
১৯৪২ সালে ভারতের কমিউনিস্ট পার্টির সদস্যপদ লাভ করেছিলেন তিনি। ১৯২২ সাল থেকে ১৯৪৯ সাল পর্যন্ত কমিউনিষ্ট পার্টি ও কৃষক সমিতির সহযোগিতায় বৃহত্তর সিলেটের বিভিন্ন থানায় বহু কৃষক নানকার আন্দোলনে অংশ নেয়। সামন্তপ্রথা বিরোধী এই নানকার বিদ্রোহের কেন্দ্রস্থল ছিল বিয়ানীবাজার থানার শানেশ্বর এলাকা। অপর্না পালচৌধুরী ছিলেন নানকার বিদ্রোহের প্রধান নেত্রী। হিন্দু-মুসলিম নানকার বিদ্রোহীদের দমন করতে সরকার তীব্র দমনপীড়ন চালাতে থাকে। এই আক্রমন প্রতিরোধ করতে অন্যান্য সহকর্মীর সাথে তিনিও এগিয়ে যান। ১৮ আগস্ট, ১৯৪৯ রাইফেলধারী পুলিশের গুলিতে ছয়জন শহীদ হন। অপর্না দেবী অন্তঃসত্ত্বা ছিলেন, পুলিশের অত্যাচারে তার গর্ভপাত হয়ে যায়। তাকে গ্রেপ্তার করে অমানুষিক অত্যাচার চালালে তিনি পঙ্গু হয়ে যান। শ্রীহট্ট, রাজসাহী ও ঢাকা জেলে ৫ বছর বন্দী থাকেন।
জেলে স্বাস্থ্যভঙ্গ হলে তিনি মুক্তি পান ১৯৫৪ সালে এবং পশ্চিমবঙ্গে আসেন। ১৯৬৪ তে কমিউনিস্ট পার্টি বিভক্ত হলে স্বামী সুরথ পালচৌধুরীর সাথেই ভারতের কমিউনিস্ট পার্টি (মার্ক্সবাদী)তে যোগদান করেন। পার্টির বিভিন্ন নারী সংগঠনের সদস্য ছিলেন। শিক্ষকতা করতেন। তার রচিত গ্রন্থের নাম 'নারী আন্দোলন: স্মৃতিকথা'।
৬ আগস্ট, ১৯৯২ অপর্না পালচৌধুরী মারা যান।
রোমিও (দ্ব্যর্থতা নিরসন)
রোমিও উইলিয়াম শেকসপিয়র রচিত বিয়োগান্তক নাটক "রোমিও অ্যান্ড জুলিয়েট"-এর একটি নাম চরিত্র এবং কেন্দ্রীয় পুরুষ চরিত্র
রোমিও দিয়ে আরও বুঝায়:
চার কদম
চার কদম (বাংলা: চার ধাপ) ২০১৪ বলিউড চলচ্চিত্র পিকে এর হিন্দি ভাষায় রচিত একটি গান। গানটির সুরকার হল শান্তনু মৈত্র এবং গানটি গেয়েছেন শান এবংশ্রেয়া ঘোষাল। গানটি কথাগুলো লেখেছেন সুয়ানন্দ কিরকিরে। গানটির মিউজিক ভিডিওতে অংশ নেন বলিউড অভিনেতা সুশান্ত রাজপুত এবং অভিনেত্রী আনুশকা শর্মা।
২৬ মুহররম
মুহররম ২৬ () ইসলামি বর্ষপঞ্জির প্রথম মাস মুহররমের ছাব্বিশতম দিন এবং একই সঙ্গে হিজরী বছরেরও ২৬তম দিন। ইসলামি বর্ষপঞ্জি চন্দ্রের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়।
শংকর গুহনিয়োগী
শংকর গুহনিয়োগী (জন্ম: ১৪ ফেব্রুয়ারি ১৯৪৩ - ২৮ সেপ্টেম্বর, ১৯৯১) ভারতের শ্রমিক নেতা ও শহীদ। তার জন্ম হয়েছিল অবিভক্ত বাংলার দিনাজপুর জেলায়, প্রকৃত নাম ধীরেশ গুহনিয়োগী। পিতা হেরম্বকুমার গুহনিয়োগী।
তার প্রাথমিক শিক্ষা শুরু আসামে। পরে আসানসোল হতে ম্যাট্রিক পাশ করেন ১৯৫৯ সালে। খনি এলাকায় থাকার জন্যে ছোটবেলা থেকেই খনি শ্রমিকদের জীবন, শোষন ও সংগ্রাম তার মনে রেখাপাত করেছিল।
ছাত্রাবস্থায় বামপন্থী রাজনীতিতে আকৃষ্ট হয়ে ভারতীয় ছাত্র ফেডারেশনের সদস্য। পরে ভারতের কমিউনিস্ট পার্টি (মার্ক্সবাদী) ও নকশালবাড়ী আন্দোলনে প্রভাবিত হয়ে ভারতীয় কমিউনিস্ট পার্টি (এম-এল) এর সদস্য হয়েছিলেন। গণসংগঠনের প্রশ্নে মতপার্থক্যের ফলে বহিষ্কৃত হন দল থেকে।
ভিলাই নগর স্টিল প্ল্যান্টে কাজ করতে করতেই দূর্গ বিশ্ববিদ্যালয়ের থেকে বিজ্ঞানে স্নাতক হন শংকর। শ্রমিক আন্দোলনে নেতৃত্বদানের জন্যে চাকরি যায় তার। গ্রেপ্তারি এড়াতে ছত্তীসগঢ় চলে যান ও কৃষক শ্রমিকদের ভেতরে থেকে কাজ করতে শুরু করেন। মাছ ধরা, পাথর ভাঙ্গা, চাষাবাদ ইত্যাদি অনেক কিছুই জীবিকা নির্বাহের কারণে তাকে করতে হয়েছে। জগদলপুর থেকে শ্রমিক শোষনের বিরুদ্ধে তার প্রতিবাদী লেখা প্রকাশ হতে থাকে হিন্দি ভাষার 'স্ফুলিঙ্গ' পত্রিকায় ফলে স্থানীয় মাফিয়া ও পুলিশের আক্রমনের সম্মুখীন হতে হয়েছে একাধিকবার। ১৯৭৫ এ জরুরী অবস্থা জারী হলে জংগলে আত্মগোপন করেন। এই সময় প্রথম ছদ্মনাম নেন শংকরলাল ঠাকুর। পরবর্তীতে 'শংকর' নামেই দেশের শ্রমজীবী মানুষের কাছে ব্যাপক পরিচিতি। বিয়ে করেছিলেন আদিবাসী শ্রমিক কন্যা আশা কে।
শ্রমিক ইউনিয়নের নিয়মতান্ত্রিক কাঠামোর বাইরে শংকর গুহনিয়োগী সম্পুর্ন নিজস্ব ধারায় শ্রমিক আন্দোলন গড়ে তোলেন, কোনো সংসদীয় রাজনৈতিক দলের ছত্রছায়া ব্যতিরেকে। জরুরী অবস্থা শেষ হওয়া অবধি সাড়ে পাঁচ বছর কারারুদ্ধ ছিলেন এবং মুক্তি পেয়ে অসংগঠিত ঠিকা শ্রমিকদের নিয়ে কাজের নিরাপত্তা ও ন্যায্য মজুরির দাবীতে ব্যাপক আন্দোলনে অংশগ্রহণ। ১৯৭৭ সালে দাল্লি-রাজহারা এলাকায় লোহাখনি শ্রমিকদের নিয়ে তৈরি হয় 'ছত্রিশগড় খনি শ্রমিক সংঘ'। তার কাজের ক্ষেত্র ভিলাই রায়পুর অঞ্চলেও ছড়িয়ে যায়।
স্থানীয় শ্রমজীবি মানুষদের সাথে মিশে গিয়ে কাজ করতেন বলে তার জনপ্রিয়তা উত্তরোত্তর বৃদ্ধি পেতে থাকে। নদীবাঁধ বিরোধী আন্দোলন বা জংগলের অধিকার নিয়েও তিনি সংগ্রাম করেছেন। আন্দোলনের ফলে মজুরি বৃদ্ধির হলেও তিনি লক্ষ্য করেন শ্রমিকদের রোজগারের একটা বড় অংশ মদের পেছনে নষ্ট হচ্ছে। মহিলা শ্রমিকদের সহায়তায় মদ্যপান বিরোধী ধারাবাহিক সংগ্রামে তিনি জয়ী হন ও সামাজিক সুফল পাওয়া যায়। তার চিন্তার মূল মন্ত্র ছিল 'সংঘর্ষ অউর নির্মাণ'। তার উদ্যোগে ছত্রিশগড়ে শ্রমিকদের স্বেচ্ছাশ্রম ও চাঁদায় নির্মিত হয় শহীদ হাসপাতাল। এছাড়াও শিক্ষা, স্বাস্থ্য, পরিবেশ সচেতনতা, ন্যায্য মজুরির দাবীতে তার লড়াই সেখানকার সাধারন মানুষের কাছে প্রবল জনপ্রিয়তা দেয়।
তার আন্দোলন ও জনসমর্থন স্থানীয় দুর্নীতিবাজ রাজনীতিবিদ ও খনি মাফিয়াদের কাছে বিপদের কারণ হয়ে দাঁড়ায়। ২৮ সেপ্টেম্বর, ১৯৯১ ভিলাইতে নিজ বাসভবনে ঘুমের মধ্যে তাকে আততায়ীরা হত্যা করে।
জুলিয়েট (দ্ব্যর্থতা নিরসন)
জুলিয়েট উইলিয়াম শেকসপিয়র রচিত বিয়োগান্তক "রোমিও অ্যান্ড জুলিয়েট" নাটকের একটি নাম চরিত্র এবং কেন্দ্রীয় নারী চরিত্র।
জুলিয়েট দিয়ে আরও বুঝায়:
সাঁড়া মাড়োয়ারী উচ্চ বিদ্যালয়
সাঁড়া মাড়োয়ারী উচ্চ বিদ্যালয় পাবনা জেলার ঈশ্বরদীতে অবস্থিত। বিদ্যালয়টি ১৯১৭ সালে প্রতিষ্ঠিত হয়। বিদ্যালয়টিতে ষষ্ঠ শ্রেণী থেকে দশম শ্রেণী পর্যন্ত পড়ানো হয়। এছাড়া বিদ্যালয়ের কলেজ শাখায় একাদশ ও দ্বাদশ শ্রেণী পড়ানো হয়।
১৯১৭ সালে মাড়োয়ারী সম্প্রদায়ের হরি প্রসাদ ঝুনঝুনওয়ালা পদ্মা নদীর তীরে "সাঁড়া" নামক অঞ্চলে সাঁড়া মাড়োয়ারী উচ্চ বিদ্যালয়টি প্রথম প্রতিষ্ঠা করেন। নদী ভাঙনের আশঙ্কায় বিদ্যালয়টির স্থানান্তরিত করে ঈশ্বরদী শহরে নিয়ে আসা হয়। প্রতিষ্ঠানের অঞ্চল "সাঁড়া" ও প্রতিষ্ঠাতার সম্প্রদায় "মাড়োয়ারী" মিলিয়ে বিদ্যালয়টির নাম রাখা হয় সাঁড়া মাড়োয়ারী উচ্চ বিদ্যালয়। বিদ্যালয়টির প্রতিষ্ঠাকালীন প্রধান শিক্ষক ছিলেন বিদ্যাধর দাসগুপ্ত।
১৯৫২'র ভাষা আন্দোলন, ১৯৬২’র ছাত্র আন্দোলন, ১৯৬৬’র ছয়দফার আন্দোলন, ১৯৬৯’র গণঅভ্যুত্থান এবং ১৯৭১ সালের মুক্তিযুদ্ধে এই বিদ্যালয়ের ছাত্ররা ছিল অগ্রগামী। ১৯৬৪ সালে ফিল্ড মার্শাল আইয়ুব খান এখানে জনসভার আয়োজন করেন। বিদ্যালয়ের শিক্ষার্থীদের প্রতিবাদে সেই জনসভা ভণ্ডুল হয়ে গিয়েছিল।
২০১১ সালে এই বিদ্যালয়কে মডেল স্কুল হিসেবে সরকারি স্বীকৃতি দেওয়া হয়। বর্তমানে বিদ্যালয় শাখায় মাত্র ১৬ জন শিক্ষক ও ১৩১১ জন শিক্ষার্থী আছে। কলেজ শাখায় ২০ জন শিক্ষক এবং ৭৫০ জন শিক্ষার্থী আছে। বর্তমানে উপজেলা নির্বাহী অফিসার শাকিল মাহমুদ এই বিদ্যালয়ের গভর্নিং বডির সভাপতি পদে আছে।
ঈশ্বরদী শহরের প্রাণকেন্দ্রে ৮.১৯ একর জমির উপর বিদ্যালয়টি অবস্থিত। এখানে ১৫০ ফুট প্রশস্ত এবং ১৮০ ফুট দৈর্ঘ্য বিশিষ্ট একটি খেলার মাঠ রয়েছে। এছাড়া এই বিদ্যালয়ে একটি বইসমৃদ্ধ লাইব্রেরী ও বিজ্ঞানাগার আছে।
২০১৭ সালের জানুয়ারি মাসের প্রথম দিকে শতবর্ষ উৎযাপনের প্রস্তুতি চলছে।
এই বিদ্যালয়ের খ্যাতিমান কৃতী শিক্ষার্থীদের মধ্যে রয়েছেন ভারতের সাবেক সেনাপ্রধান জেএস চৌধুরী, সাবেক এমপি মনজুর রহমান বিশ্বাস, পুঠিয়ার সাবেক এমপি ফারুক সাহেব, ঢাকা বিশ্ববিদ্যালয়ের ব্যবস্থাপনার বিভাগীয় প্রধান অধ্যাপক হাসিবুর রশীদ, সামরিক বাহিনীর বিগ্রেডিয়ার জেনারেল ডা. মোহাম্মদ আলী জিন্নাহ, ফ্লাইট ইঞ্জিনিয়ার আব্দুল খালেক, কামিনী হাসপাতালের প্রতিষ্ঠাতা আমেরিকা প্রবাসী ড. মোশতাক আহমেদ, কানাডা প্রবাসী প্রকৌশলী এলজিইডি’র পরিচালক মোশতাক আহমেদ সাবু প্রমুখ।
ওলকচু
ওলকচু (বৈজ্ঞানিক নাম:Amorphophallus paeoniifolius) () হচ্ছে উষ্ণমণ্ডলীয় অঞ্চলের একটি খাদ্যশস্য।
শুভাশিস রায়
শুভাশিস রায় (জন্ম: ২৯ নভেম্বর, ১৯৮৮) প্রথিতযশা বাংলাদেশী আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য তিনি। ঘরোয়া ক্রিকেটে বাংলাদেশ ক্রিকেট বোর্ড একাডেমি, রংপুর বিভাগ ও সিলেট সুপার স্টার্সের পক্ষে খেলছেন। বাংলাদেশ প্রিমিয়ার লীগে সিলেট বিভাগের প্রতিনিধিত্ব করছেন। ‘শুভ’ ডাকনামে পরিচিত শুভাশিস রায় মূলতঃ বোলার। ডানহাতে মিডিয়াম বোলিংয়ের পাশাপাশি ডানহাতে ব্যাটিং করে থাকেন।
বিখ্যাত অস্ট্রেলীয় ফাস্ট বোলার গ্লেন ম্যাকগ্রা’র বোলিং ভঙ্গীমা ও নিখুঁত লেন্থের সাথে তার বোলিংয়ের বেশ মিল রয়েছে ও তাকে আদর্শ মানেন শুভাশিস। ১৮ বছর বয়সে ২০০৬-০৭ মৌসুমে ঢাকা লীগে ক্রিকেট কোচিং স্কুলের পক্ষে অভিষেক ঘটে। শুরুতে তার বোলিং নিয়ে যথেষ্ট বেগ পেতে হয়। পপিং ক্রিজে এসে বল ছোড়ার মূহুর্তে গতি কমে যেতো। কোচ সারওয়ার ইমরান ও সাইফুল ইসলামের সহায়তায় তার এ সমস্যা দূরীভূত হয়।
১০ নভেম্বর, ২০০৭ তারিখে সিলেট বিভাগের পক্ষে প্রথম-শ্রেণীর ক্রিকেটে অভিষিক্ত হন ও বরিশাল বিভাগের বিরুদ্ধে খেলেন। এ খেলায় তিনি ৭ উইকেট দখল করে সকলের নজর কাড়েন। একই মাসের ১৪ তারিখে একই দলের বিপক্ষে লিস্ট এ ক্রিকেটে অভিষেক ঘটে তার।
২০০৮ সালে মালয়েশিয়ায় অনুষ্ঠিত আইসিসি অনূর্ধ্ব-১৯ বিশ্বকাপে বাংলাদেশের পক্ষে খেলার জন্য মনোনীত হন। বাংলাদেশ অনূর্ধ্ব-১৯ দলের সদস্য থাকাকালে স্বদেশে শ্রীলঙ্কার বিপক্ষে খেলেন। ফতুল্লায় অনুষ্ঠিত খেলায় পাঁচ-উইকেট দখল করে বাংলাদেশকে সিরিজ জয়ে সবিশেষ ভূমিকা রাখেন।
২০০৮-০৯ মৌসুমে প্রথম-শ্রেণীর ক্রিকেটে ২১ উইকেট পান। তন্মধ্যে দুইবার পাঁচ-উইকেট দখল করেছিলেন তিনি। ২০১৪-১৫ মৌসুমে ঢাকা প্রিমিয়ার লীগের লিস্ট এ ক্রিকেটে ২১ উইকেট নেন। পরের মৌসুমেও ১৮ উইকেট নেন যা তার বাংলাদেশ ক্রিকেট দলে অন্তর্ভূক্তির প্রবল দাবীদার হয়ে উঠে।
ঘরোয়া ক্রিকেট দূর্দান্ত সাফল্য পেলেও সমসাময়িক অন্যান্যদের তুলনায় তাকে বেশ দেরীতে জাতীয় দলে অন্তর্ভূক্ত হতে হয়। অক্টোবর, ২০১৬ সালে সফরকারী ইংল্যান্ডের বিপক্ষে দ্বিতীয় টেস্টের জন্য সাব্বির রহমান ও শফিউল ইসলামকে বিশ্রামে পাঠিয়ে মোসাদ্দেক হোসেন-সহ তাকে বাংলাদেশ দলে নেয়া হয়। কিন্তু কয়েকদিন পরই সাব্বির রহমান সুস্থ হয়ে যাবার কথা ঘোষণা করার প্রেক্ষিতে তার টেস্ট অভিষেক হয়নি।
নিউজিল্যান্ড সফরকে সামনে রেখে নভেম্বর, ২০১৬ সালে অস্ট্রেলিয়ায় স্থাপিত প্রশিক্ষণ শিবিরে বাংলাদেশের ২২-সদস্যবিশিষ্ট প্রাথমিক তালিকায় তিনিও অন্তর্ভূক্ত হন। ডিসেম্বর, ২০১৬ সালে নিউজিল্যান্ডের বিপক্ষে ওডিআই সিরিজে খেলার জন্য তাকেও দলে রাখা হয়। ২৬ ডিসেম্বর ক্রাইস্টচার্চে সিরিজের প্রথম ওডিআইয়ে রুবেল হোসেন, মেহেদী হাসান ও তানভীর হায়দারের সাথে তারও খেলার কথা ছিল।
অবশেষে ২৯ ডিসেম্বর, ২০১৬ তারিখে নিউজিল্যান্ডের বিপক্ষে সিরিজের ২য় একদিনের আন্তর্জাতিকে অংশগ্রহণের মাধ্যমে তার এ দীর্ঘ প্রতীক্ষার অবসান ঘটে। নেলসনের স্যাক্সটন ওভালে নুরুল ইসলাম ও তানভীর হায়দারের সাথে তার এ অভিষেক পর্বটি অবশ্য সুখকর হয়নি। বাংলাদেশ টসে জয়লাভ করে ও পরবর্তীতে ম্যান অব দ্য ম্যাচ পুরস্কারপ্রাপ্ত নিল ব্রুমের অপরাজিত ১০৯* রানের সুবাদে নিউজিল্যান্ড মাঝারি মানের ২৫১ রানের সংগ্রহ করে। তিনি নির্ধারিত ১০ ওভারে এক মেইডেন নিয়ে ৪৫ রানের বিনিময়ে মিচেল স্যান্টনারকে অধিনায়ক মাশরাফি বিন মর্তুজা’র হাতে কট দিয়ে নিজের প্রথম উইকেট তুলে নেন। এরপর ১১ নম্বরে ব্যাটিংয়ে নেমে ৯ বল খরচায় অপরাজিত ১* রান তুলেন। খেলায় বাংলাদেশ দল ৬৭ রানের ব্যবধানে পরাজিত হয় ও ৩ ওডিআইয়ে গড়া এ সিরিজে ০-২ ব্যবধানে পিছিয়ে পড়ে।
১২ জানুয়ারি, ২০১৭ তারিখে এ সফরেই তাসকিন আহমেদের সাথে তার টেস্ট অভিষেক হয়।
শিশির রায়
শিশির রায় () (১৯১২-১৯৬০) একজন ভারতীয় বামপন্থী নেতা। তিনি ভারতীয় বলশেভিক পার্টি এবং ইউনিটেড ট্রেড ইউনিয়ন কংগ্রেসের সম্পাদক ছিলেন। কলকাতা বন্দরের একজন সক্রিয় কর্মীদের মধ্যে অন্যতম। তার পিতা টাটা স্টিল এন্ড কোং এর টেকনিক্যাল অফিসার ছিলেন।
তিনি ছাত্রবস্থাতেই রাজনীতিতে যোগ দেন এবং কারাবরণও করেন। কারাগার থেকে মুক্তি পেয়ে শ্রমিক সংগঠন করেন। ১৯৩৩ সালে কলকাতা বন্দর শ্রমিক সংগঠন প্রতিষ্ঠা করেন এবং সম্পাদক মনোনীত হন। এর কিছুদিন পর তিনি বঙ্গীয় শ্রমিক সংগঠন তৈরি করেন এবং পরে তা ভারতীয় কমিউনিস্ট পার্টির সাথে যুক্ত হয়। তিনি গান্ধীবাদের বিরুদ্ধে বিভিন্ন সভা আয়োজন করেন।
রবার্ট ম্যাকএলিস
রবার্ট ম্যাকএলিস একজন গণিতবিদ এবং ক্যালিফোর্নিয়া ইন্সটিটিউট অব টেকনোলজি এর অধ্যাপক।
ম্যাকএলিস ক্যালিফোর্নিয়া ইন্সটিটিউট অব টেকনোলজি থেকে গণিতে ১৯৬৪ সালে ব্যাচেলর অব সায়েন্স এবং ১৯৬৭ সালে পিএইচডি ডিগ্রি অর্জন করেন। তিনি ১৯৬৭ থেকে ১৯৭০ সাল পর্যন্ত জেট প্রপালশন ল্যাবরেটরীর কমিউনিকেশন সিস্টেম রিসার্চ সেকশ্ন এর ইনফর্মেশন প্রসেসিং গ্রুপে রিসার্চ ইঞ্জিনিয়ার হিসেবে কর্মরত ছিলেন এবং ১৯৭০ থেকে ১৯৭৮ সাল পর্যন্ত সুপারভাইজর হিসেবে কর্মরত ছিলেন। তিনি ১৯৭৮ থেকে ১৯৮২ সাল পর্যন্ত ইউনিভার্সিটি অব ইলিনয় অ্যাট আর্বানা-শ্যাম্পেইন এ গণিতের অধ্যাপক হিসেবে কর্মরত ছিলেন। ১৯৮২ সালে ক্যালিফোর্নিয়া ইন্সটিটিউট অব টেকনোলজি এর তড়িৎ প্রকৌশলের অধ্যাপক হিসেবে যোগদান করেন। তিনি ২০০৯ সালে আইইইই আলেক্সান্ডার গ্রাহাম বেল মেডেল লাভ করেন।
থনবুরি জেলা
থনবুড়ি (; ) হল ৫০ টি জেলার মধ্যে অন্যতম একটি জেলা যেটি ব্যংককে অবস্থিত। চাও পায়া নদীর পশ্চিম তীরে, এটি থন বুড়ি প্রদেশের অংশ ছিল। এর প্রতিবেশি জেলাগুলো হল (উত্তর থেকে ঘড়ির কাটা অনুসারে) ব্যংকক ইয়াই, প্রা নাখন, ক্লং সান, ব্যং খ লায়েম, রাত বুরানা, চম থং এবং ফাসি ছারোয়েম।
থনবুড়ি জেলার নাম এমফয়ি রাতছাখুর ডাকা হত। কারণ এর কাছেই একই নামে আরেকটি স্থান ছিল। পরে এটি এমফয়ি ব্যাংক ইয়ি রুইয়া নামে নামকরিত হয় এবং সবশেষে এটি থনবুড়ি নামে নামকরিত হয় ১৭ এপ্রিল, ১৯৩৯ সালে। এই জেলাটি থনবুড়ি প্রদেশের অন্তর্গত।
জেমস লী ম্যাসি
জেমস লী ম্যাসি একজন ইনফর্মেশন থিওরিস্ট এবং ক্রিপ্টোগ্রাফার। তিনি ইটিএইচ জুরিখ এর ইমেরিটাস অধ্যাপক।
ম্যাসি ১৯৩৪ সালের ১১ ফেব্রুয়ারি ওহিওতে জন্মগ্রহণ করেন। তিনি নটর ডেম বিশ্ববিদ্যালয় থেকে তড়িৎ প্রকৌশলে ১৯৫৬ সালে ব্যাচেলর অব সায়েন্স ডিগ্রি অর্জন করেন। তিনি এমআইটি থেকে তড়িৎ প্রকৌশলে ১৯৬০ সালে মাস্টার্স এবং ১৯৬২ সালে পিএইচডি ডিগ্রি অর্জন করেন। তিনি ১৯৬২ সালে নটর ডেম বিশ্ববিদ্যালয়ে তড়িৎ প্রকৌশলের সহকারী অধ্যাপক হিসেবে যোগদান করেন। তিনি ১৯৭৭ সাল পর্যন্ত এখানে কর্মরত ছিলেন।
ইমি খান
ইমি খান (Urdu: ايمی خان), হলেন একজন একাধারে গায়ক, পরিচালক, প্রজেযোক এবং অভিনেতা। তিনি ১৯৯৭ সালের ১ মার্চ জন্মগ্রহণ করেন। তিনি ছোটবেলা থেকেই গান গাইতেন। স্কুলজীবনে এবং কলেজজীবনে বহুবার তিনি গান গেয়েছেন এবং সুনাম অর্জন করেছেন। তিনি ভারতীয় গানের ইন্ড্রাস্ট্রিতে ২০১৬ সালে স্বল্প সময়ের জন্য সুনাম অর্জন করেন। খান তার প্রথম গান "জানিয়া" দিয়ে প্রচুর বাজিমাত করেন। তার ভক্তের সংখ্যা বাড়তে থাকে। এরপর পুরোদমে তিনি গানে ঢুকে পড়েন।
ইমি খান জন্মগ্রহন করেন মার্দানে এবং পড়াশুনা করেন ইসলামাবাদে।
সুধা রায়
সুধা রায় (১৯১৪-১৯৮৭) একজন বামপন্থী নেত্রী। তিনি ভারতীয় বলসেভিক পার্টির একজন উচ্চ স্তরের নেত্রী ছিলেন। পরে তিনি ভারতের কমিউনিস্ট পার্টিতে যোগ দেন। পশ্চিমবঙ্গের একজন বিশিষ্ট কমিউনিস্ট নেত্রী হিসাবে তিনি খ্যাত।
১৯১৪ সালে অধুনা বাংলাদেশের ফরিদপুরের কায়স্থ জমিদার বংশে তার জন্ম। তিনি শ্রমিক আন্দোলনে যোগ দেন ১৯৩০ সালে। তার দাদা শিশির রায় এর হাতধরেই তার ছাত্রাবস্থায় রাজনীতিতে প্রবেশ। দাদার সাথে সাথেই তিনিও শ্রমিক নেত্রী হিসাবে খ্যাত ছিলেন।
রেইকি
রেইকি জাপানি বৌদ্ধ দ্বারা ১৯২২ সালে উদ্ভাবিত ।
বিন্দি খয়ের
বিন্দি খয়ের এর প্রসারিত অবস্থায় ডানার আকার 80-100মিলিমিটার দৈর্ঘ্যের হয়।
ভারতে প্রাপ্ত বিন্দি খয়ের এর উপপ্রজাতিসমূহ হল-
লুটস বসম্যান
লাঙ্গিল এডগার বসম্যান (; জন্ম: ১৪ এপ্রিল, ১৯৭৭) কেপ প্রদেশের কিম্বার্লিতে জন্মগ্রহণকারী দক্ষিণ আফ্রিকার প্রথিতযশা আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। একদিনের আন্তর্জাতিক ও টুয়েন্টি২০ আন্তর্জাতিকে দক্ষিণ আফ্রিকার পক্ষে অংশ নিয়েছেন। মূলতঃ শীর্ষসারির ডানহাতি ব্যাটসম্যান হিসেবে খেলেছেন। এছাড়াও মাঝে-মধ্যে ডানহাতে মিডিয়াম পেস বোলিং করতেন লুটস বসম্যান। ঘরোয়া ক্রিকেটে ডলফিন্সের পক্ষে খেলেছেন।
কিম্বার্লিতে জন্মগ্রহণকারী বসম্যান তার দাদার সান্নিধ্যে বড় হন। ১৯৯৭-৯৮ মৌসুমের শুরুতে গ্রিকুয়াল্যান্ড ওয়েস্টের পক্ষে অভিষেক ঘটে তার। সাত নম্বরে ব্যাটিংয়ে নামেন তিনি। নাটালের বিপক্ষে ৪৫ ওভারের খেলায় বোলিংও উদ্বোধন করেন। লিস্ট এ ক্রিকেটের ঐ খেলায় তিনি কেবলমাত্র ডেল বেঙ্কেনস্টেইনের উইকেট লাভে সক্ষম হন। তিন সপ্তাহ পর প্রথম-শ্রেণীর ক্রিকেটে অভিষেক ঘটে। সুপারস্পোর্ট সিরিজের খেলায় ফ্রি স্টেটের বিপক্ষে মাঠে নামেন। খেলায় তিনি ৯৬ রান তুলেন। এছাড়াও পঞ্চম উইকেট জুটিতে পিটার বার্নার্ডের সাথে ২৪৩ রান তুলেন।
অক্টোবর, ২০০৭ সালে ইন্ডিয়ান ক্রিকেট লীগে মুম্বই ইন্ডিয়ান্সের পক্ষে চুক্তিবদ্ধ হন। কিন্তু প্রথম মৌসুমে প্রথম একাদশে ঠাঁই হয়নি তার।
২৪ ফেব্রুয়ারি, ২০০৬ তারিখে জোহানেসবার্গের নিউ ওয়ান্ডারার্স স্টেডিয়ামে টুয়েন্টি২০ আন্তর্জাতিকে অভিষেক ঘটে বসম্যানের। ক্রমবর্ধমান স্কোরিং রেট ও বলে আঘাতের মাধ্যমে সকলকে বিমোহিত করেন। জিম্বাবুয়ে সফরে পিঠে আঘাত পান। ঐ কারণে আইসিসি বিশ্ব টুয়েন্টি২০ প্রতিযোগিতার উদ্বোধনী আসরে খেলতে পারেননি। সুস্থ হবার পর ঘরোয়া ক্রিকেটের এক খেলায় নিষেধাজ্ঞার কবলে পড়ে। স্থানীয় সংবাদপত্রে কোচ মিকি আর্থারের কারণে দল থেকে বাদ পড়ার বিষয় উল্লেখ করাই এর কারণ ছিল।
২০০৮ সালে আন্তর্জাতিক ক্রিকেট থেকে অনেকাংশেই দূরে থাকেন। কেবলমাত্র বাংলাদেশের বিপক্ষে একটিমাত্র টুয়েন্টি২০ আন্তর্জাতিকে অংশ নেয়ার সুযোগ ঘটে। ২০০৯ সালের বিশ্ব টুয়েন্টি২০ প্রতিযোগিতায় ৩০ সদস্যের প্রাথমিক তালিকায় তাকেও অন্তর্ভূক্ত করা হয়। কিন্তু চূড়ান্ত তালিকায় উত্তীর্ণ হতে পারেননি। নভেম্বর, ২০০৯ সালে ইংল্যান্ডের বিপক্ষে টি২০ সিরিজে পুণরায় স্বমূর্তি ধারন করেন। টুয়েন্টি২০ আন্তর্জাতিকের প্রথম খেলায় ৩১ বলে ৫৮ রান তুলেন। টুয়েন্টি২০ আন্তর্জাতিকের দ্বিতীয় সেঞ্চুরি থেকে অল্পের জন্য হাতছাড়া হয়ে যায় তার। ৪৫ বলে ৯৪ রানের ঐ ইনিংসে নয় ছক্কার মার ছিল। সেঞ্চুরিয়নে সফরকারী ইংল্যান্ডের বিপক্ষে গ্রেইম স্মিথের সাথে ১৭০ রানের উদ্বোধনী জুটি বিশ্বরেকর্ড গড়ে। এরফলে দক্ষিণ আফ্রিকা পর্বতসম ২৪১/৬ রান সংগ্রহ করে জয় নিশ্চিত করে। ২০১০ সালে ক্যারিবীয় দ্বীপপুঞ্জে অনুষ্ঠিত বিশ্ব টুয়েন্টি২০ প্রতিযোগিতায় বসম্যানের খেলার সুযোগ ঘটে। কিন্তু দুই ইনিংসে তিনি মাত্র আট রান তুলতে সক্ষম হন।
অ্যালুমিনিয়াম অক্সাইড
অ্যালুমিনিয়াম অক্সাইড বা অ্যালুমিনাম অক্সাইড(যুক্তরাষ্ট্রের ইংরেজী) একটি রাসায়নিক যৌগ যা অ্যালুমিনিয়াম এবং অক্সিজেনের সমন্বয়ে গঠিত যার রাসায়নিক সংকেত Al2O। এটি সাধারনত অ্যালুমিনা নামে পরিচিত হলে অ্যালোক্সাইড, অ্যালোক্সাইট বা অ্যালানডাম সহ বেশ কিছু নাম আছে।
ফ্রান্সো হারিরি স্টেডিয়াম
ফ্রান্সো হারিরি স্টেডিয়াম  ইরাকে অবস্থিত একটি স্টেডিয়াম যেখানে বিভিন্ন ধরনের খেলার সুব্যাবস্থা আছে। যেমনঃ ফুটবল, অ্যাথলেটিক ইত্যাদি। তবে বর্তমানে এই স্টেডিয়ামে ফুটবল বেশি খেলা হয়। প্রায় ২৮ হাজার দর্শক এখানে বসে খেলা দেখতে পারেন।  দর্শক ধারনক্ষমতার ভিত্তিতে ফ্রান্সো হারিরি স্টেডিয়াম সমগ্র ইরাকের মধ্যে তৃতীয় স্থানে আছে।
ফ্রান্সো হারিরি স্টেডিয়াম  ইরাকের এরবিল শহরে অবস্থিত
শহীদ ফ্রান্সো হারিরিকে সম্মান দেখানোর জন্য এরবিল স্টেডিয়ামের নাম পরিবর্তন করে ফ্রান্সো হারিরি স্টেডিয়াম করা হয়।
১৯৫৬ সালে স্টেডিয়ামটি তৈরি করা হয়। পুর্বে সেখানে একটি পুরাতন বিমানঘাটি ছিলো। এরপর ১৯৯২ সালে স্টেডিয়ামের কাঠামগত উন্নয়ন কার্যক্রম শুরু করা হয় এবং নতুন ভাবে স্টেডিয়ামটি সাজানো হয়। Old Brusk Club (পরে নাম রাখা হয় Al-Shurta Erbil) এই স্টেডিয়ামকে তাদের হোম-ভেণ্যু হিসেবে ব্যবহার করত। ২০০১ সাল পর্যন্ত একে এরবিল স্টেডিয়াম বলে ডাকা হতো। পরবর্তীতে "শহীদ ফ্রান্সো হারিরি"কে সম্মান প্রদর্শনের জন্য তার নামানুসারে এর নামকরণ করা হয়।
২০০৯ সালের জুলাই মাস থেকে ফ্রান্সো হারিরি স্টেডিয়ামটি ইরাকের জাতীয় ফুটবল দলের হোম-ভেণ্যু হিসেবে ব্যবহৃত হতে থাকে।
হরীন্দ্রনাথ চট্টোপাধ্যায়
হরীন্দ্রনাথ চট্টোপাধ্যায় (২ এপ্রিল ১৮৯৮-২৩ শে জুন, ১৯৯০) ভারতীয় কবি, অভিনেতা ও রাজনীতিবিদ।
হরীন্দ্রনাথের পিতা অঘোরনাথ চট্টোপাধ্যায় ছিলেন ভারতের প্রথম ডি.এস.সি। জ্যেষ্ঠ ভ্রাতা কমিউনিস্ট বিপ্লবী বীরেন চট্টোপাধ্যায় এবং বোন দেশনেত্রী সরোজিনী নায়ডু। হরীন্দ্রনাথ বাল্যবিধবা কৃষ্ণা রাওকে বিয়ে করেন, পরবর্তীকালে যিনি সমাজসেবিকা কমলাদেবী চট্টোপাধ্যায় নামে খ্যাত হয়েছিলেন।
হরীন্দ্রনাথ বহুমুখী প্রতিভার অধিকারী ছিলেন। মাত্র ১০ বছর বয়েসে ক্ষুদিরামের ফাঁসির প্রেক্ষিতে ইংরেজি কবিতা 'ডাইং পেট্রিয়ট' রচনা করেন। উচ্চশিক্ষার জন্যে কেমব্রিজ বিশ্ববিদ্যালয়ে যান, সেসময় কেম্ব্রিজে নিয়ম ছিল বিশ্ববিদ্যালয়ের ডিগ্রি না থাকলেও মেধা প্রমানিত হলে ডক্টরেট ডিগ্রির গবেষনার অনুমতি দেওয়া হবে। প্রতিভাবান হরীন্দ্রনাথ তার 'ফিস্ট অফ ইয়ুথ' কাব্যগ্রন্থের জন্যে গবেষনার সুযোগ পান।
গান্ধীজির অসহযোগ আন্দোলনের ডাকে দেশে প্রত্যাবর্তন করেন। আন্দোলনের সময় তিনি হিন্দি ও ইংরেজি ভাষায় গীতিকার ও সংগীতশিল্পীর কাজ করেছেন। 'শুরু হুই জং হামার' গানটি গাইবার জন্যে ৬ মাস জেল হয়। গননাট্য ও প্রগতি লেখক সংঘের সাথে গভীর যোগাযোগ থাকলেও তার সর্বজনপ্রিয়তা তাকে নির্দিষ্ট কমিটি বা দলে আটকে রাখেনি। জওহরলাল নেহ্‌রু তার প্রতি বিশেষ শ্রদ্ধাশীল ছিলেন। মূলত তারই প্রচেষ্টায় রাষ্ট্রপতি নির্বাচিত লোকসভা সদস্য হয়েছিলেন। উত্তপ্ত বাদানুবাদ ও রাজনৈতিক তর্কের সময় লোকসভায় তার অনাবিল হাস্য পরিহাস সর্বজনবিদিত। বিভিন্ন দেশের রাষ্ট্রনায়কদের সাথে তার বন্ধুত্ব ছিল, তাদের মধ্যে ইন্দোনেশিয়ার প্রেসিডেন্ট সূকর্ণ অন্যতম।
তার কবিতার প্রশংসা করেছিলেন স্বয়ং কবি রবীন্দ্রনাথ ঠাকুর। প্রথম প্রকাশিত কাব্যগ্রন্থ 'দি ফিস্ট অফ ইউথ'। দেশ বিদেশের বহু পত্রিকায় তার লেখা প্রকাশিত হয়। দি কফিন, এনসিয়েন্ট উইং, ডার্ক ওয়েল, দি ডিভাইন ভ্যাগাবন্ড, ব্লাড অফ স্টোনস, স্প্রিং ইন উইন্টার, দি উইজার্ড মাস্ক, ফাইভ প্লেজ ইত্যাদি অজস্র রচনা রয়েছে ইংরেজি ভাষায়। বিখ্যাত 'ইন্টারন্যাশনাল' সংগীতের হিন্দি তর্জমা করেছেন, লিখেছেন সিনেমার প্রচুর গান। নিজেও সংগীতশিল্পী হিসেবে জনপ্রিয় ছিলেন। ১৯৪৪ সালে গণনাট্য কর্মীরা কলকাতায় তাকে দিয়ে একটি অনুষ্ঠান করায় সেখানে এককভাবে গান, হারমোনিয়াম বাদন, কবিতা আবৃত্তি করেন।
বোম্বাইতে থাকাকালীন চিত্রপরিচালক হৃষিকেশ মুখোপাধ্যায়ের সাথে ঘনিষ্ঠতা জন্মে। তার বহু ছবিতে অভিনয় করেছেন হরীন্দ্রনাথ। হরীন্দ্রনাথ অভিনীত হিন্দি ছবিগুলি হলো "আশীর্বাদ", "সাহেব বিবি অউর গুলাম", "রাত অউর দিন", "তেরে ঘর কে সামনে", "চল মুরারী হিরো বননে", "বাবুর্চি", "গৃহপ্রবেশ" ইত্যাদি। আজাদ নামে একটি ছবির প্রযোজনাও করেন তিনি। সত্যজিৎ রায়ের পরিচালনায় গুপী গাইন বাঘা বাইন, সীমাবদ্ধ, সোনার কেল্লায় অভিনয় করেছেন। শেষোক্ত ছবিতে সিধু জ্যাঠার চরিত্রে বাঙালির কাছে তিনি বহুল পরিচিত।
পদ্মভূষণ পুরষ্কারে সম্মানিত হন।
২৩ শে জুন, ১৯৯০ সালে মৃত্যু হয় তার।
ইস্কানদারিয়া আত্মঘাতি বোমা হামলা
এই হামলায় কমপক্ষে ৪১ জন প্রাণ হারায় এবং ১০৫ জনেরও বেশি আহত হয়।  নিহতদের মধ্যে সেখানকার মেয়র "আহমেদ শাকের" অন্যতম। তিনি আহত অবস্থায় হাসপাতালে প্রাণ ত্যাগ করেন।  নিহতদের মধ্যে অনেক কম বয়সী বালক ছিলো। ইরাকের সরকারী তথ্য অনুযায়ী ১০ থেকে ১৬ বছরের প্রায় ১৭ জন উক্ত হামলায় প্রাণ হারায়।
খেলা শেষে যখন পুরস্কার বিতরণ করা হচ্ছিলো তখন হামলাটি চালানো হয়। প্রত্যাক্ষদর্শীদের বিবরণ অনুযায়ী হামলাকারী সকলের একদম মধ্যে যাওয়ার জন্য দর্শকদের ভেতর দিয়ে হেটে যাচ্ছিলো। মেয়র যখন পুরস্কার প্রদান করতে যাচ্ছিলেন তখনই হামলাকারী বোমার বিস্ফোরণ ঘটায়।
ইস্কানদারিয়া আত্মঘাতি বোমা হামলার ঘটনায় বাবিল প্রদেশে তিন দিনের শোক পালন করা হয়। সেই সময় জাতিসংঘের সেক্রেটারি জেনারেল বান কি মুন ইরাক ভ্রমন করছিলেন। তিনি উক্ত হামলার নিন্দা করেন। ফিফার প্রেসিডেন্ট বলেন, "দিনটি ছিল অত্যান্ত বেদনাদায়ক। যখন সাধারণ মানুষ খেলা উপভোগ করতে হয়েছিলো, তখন তাদের সহিংসতার স্বীকার হতে হলো। এশিয়ান ফুটবল কনফেডারেশন এই হামলার নিন্দা করে বিবৃতি প্রদান করেন। তারা বলেন, "ফুটবল এবং অন্যান্য খেলার স্টেডিয়ামকে হামলার লক্ষ্যবস্তু বানানো কাপুরুষতা। এটি সম্পূর্ণ অন্যায় এবং গর্হিত অপরাধ।